CELEX: 62007CJ0524
Language: et
Date: 2008-12-11 00:00:00
Title: Euroopa Kohtu otsus (kolmas koda), 11. detsember 2008.#Euroopa Ühenduste Komisjon versus Austria Vabariik.#Liikmesriigi kohustuste rikkumine - EÜ artiklid 28 ja 30 - Eelnevalt teistes liikmesriikides registreeritud vanemate kasutatud sõidukite registreerimine - Heitgaase ning mürataset käsitlevad tehnilised nõuded - Rahvatervis - Keskkonnakaitse.#Kohtuasi C-524/07.

Euroopa Kohtu (kolmas koda) 11. detsembri 2008. aasta otsus – komisjon vs. Austria
      (kohtuasi C‑524/07)
      Liikmesriigi kohustuste rikkumine – EÜ artiklid 28 ja 30 – Eelnevalt teistes liikmesriikides registreeritud vanemate kasutatud sõidukite registreerimine – Heitgaase ning mürataset käsitlevad tehnilised nõuded – Rahvatervis – Keskkonnakaitse
      1.                     Õigusaktide ühtlustamine – Mootorsõidukid – Ühenduse kinnitusmenetlus –Direktiivid 92/97 ja 93/59 – Kohaldamisala (nõukogu
            direktiivid 92/97 ja 93/59) (vt punktid 45–47)
      2.                     Kaupade vaba liikumine – Koguselised piirangud – Samaväärse toimega meetmed (EÜ artiklid 28 ja 30) (vt punktid 49–52, 56–64)
      Ese
      
         
               Liikmesriigi kohustuste rikkumine – EÜ artiklite 28 ja 30 rikkumine – Siseriiklikud õigusaktid, mis sätestavad, et imporditud
                  kasutatud sõidukeid, mis on eelnevalt registreeritud teises liikmesriigis, on lubatud kasutusele võtta ainult siis, kui need
                  vastavad teatavatele tehnilistele nõuetele, samas kui siseriiklikul turul juba asuvatele identsetele kasutatud sõidukitele
                  ei kohaldata samu nõudeid.
               
            Resolutsioon
      
         
                  1.
               
               
                  
               
               
                  	Kuna Austria Vabariik nõuab eelnevalt teistes liikmesriikides registreeritud sõidukite puhul, millele nende vanuse tõttu ei
                     ole antud ühenduse tüübikinnitust, müra ja heitgaaside vallas sellistest piirväärtustest kinnipidamist, mis on rangemad kui
                     need, millele need esialgu peavad vastama, eelkõige piirväärtused, mis on kehtestatud nõukogu 28. juuni 1993. aasta direktiivis 93/59/EMÜ
                     (millega muudetakse direktiivi 70/220/EMÜ mootorsõidukite heitgaaside tekitatud õhusaaste vastu võetavaid meetmeid käsitlevate
                     liikmesriikide õigusaktide ühtlustamise kohta) ja nõukogu 10. novembri 1992. aasta direktiivis 92/97/EMÜ (millega muudetakse
                     direktiivi 70/157/EMÜ mootorsõidukite lubatud mürataset ja heitgaasisüsteemi käsitlevate liikmesriikide õigusaktide ühtlustamise
                     kohta), samas kui identsed Austrias juba registreeritud sõidukid on selles liikmesriigis uuel registreerimisel vastavast nõudest
                     vabastatud, siis on Austria Vabariik rikkunud EÜ artiklist 28 tulenevaid kohustusi.
                  
               
            
         
                  2.
               
               
                  
               
               
                  	Mõista kohtukulud välja Austria Vabariigilt.